**Kaba Város Önkormányzatának felhívása az**

**EFOP – 1.2.11-16-2017-00056 számú Esély-otthon – Kabai fiatalok helyben maradásának ösztönzése keretében lakhatás biztosítására**

Kaba Város Önkormányzat Képviselő-testülete a 150/2022.(VIII.25.) önkormányzati határozat alapján pályázatot hirdet a kabai fiatalok helyben maradásának ösztönzése keretében lakhatás biztosítására.

A bérelhető ingatlan:

* 4183 Kaba, Iskola utca 2.

**I. A pályázók köre és feltételei**

Kaba Város Önkormányzata olyan 18 – 35 év közötti pályázókat kíván támogatni, akik az alábbi feltételeknek együttesen megfelelnek:

* foglalkoztatási jogviszonnyal rendelkezés,
* 35 év alatti életkor,
* a támogatást igénylő nem lehet vezető tisztségviselője az önkormányzatnak, nem lehet tagja a képviselő-testületnek, valamint nem lehet a Ptk. szerinti közeli hozzátartozója sem az önkormányzat vezető tisztségviselőjének, sem a képviselő-testület tagjának,
* a kedvezményezett/kedvezményezettek kiválasztását követően legkésőbb a bérbe adásról szóló megállapodás megkötéséig állandó lakóhellyel rendelkezik/rendelkeznek az ingatlanban.

**II. A pályázat tartalmi elemei**

A lakások iránti kérelemhez szükséges csatolni a kérelmező életkorát igazoló irat (személyazonosító igazolvány vagy lakcímet igazoló hatósági igazolás) másolatát, a kedvezményezett kiválasztását követően, legkésőbb a bérbe adásról szóló megállapodás megkötéséig az ingatlanban létesített állandó lakcímet igazoló hatósági igazolás másolatát.

**III. A pályázattal elnyerhető támogatás**

A lakhatási támogatást elnyerő pályázó maximum 24 hónapig lehet kedvezményezettje a meghirdetett ingatlannak. A kedvezményezettet lakbérfizetési kötelezettség nem terheli.

**IV. A kedvezményezettet terhelő kötelezettségek**

* rezsi költség fizetése
* lakás és berendezési tárgyak rendeltetésszerű használata
* az ingatlan környezetének tisztántartása
* az ingatlan igénybevételének első évben minimum egy alkalommal közösségi célú önkéntes tevékenység végzése, az önkormányzat fenntartásában működő bármelyik intézményben, vagy az önkormányzat, illetve intézményei által szervezett programban. Az önkéntes tevékenység megvalósulását a kedvezményezett a tevékenységet biztosító által kiállított igazolással/szerződéssel és fotóval a megvalósulást követő 8 napon belül igazolja, amit a Polgármesteri Hivatal titkárságán kell leadnia.

**V. Egyéb információk**

A bíráló bizottság ugyanazon lakásra több kérelmező közül történő kiválasztás esetén előnyben részesíti a 30. életévet el nem érőket.

A bíráló bizottság döntéséről a pályázók írásbeli értesítést kapnak. Az önkormányzat a nyertes pályázóval megállapodást köt.

**A pályázat benyújtásának határideje: 2025. január 2.**

**A pályázatok benyújtásának módja, helye**

* **Személyesen**benyújtható: Kabai Polgármesteri Hivatal (4183 Kaba, Szabadság tér 1.) titkárságán
* **Postai**úton: Kabai Polgármesteri Hivatal 4183 Kaba Szabadság tér 1. szám alatti címre,
* **Elektronikusan**E papír szolgáltatáson ( <https://epapir.gov.hu/> )  keresztül saját ügyfélkapujával bejelentkezve Kaba Város Önkormányzatot kiválasztva, vagy a polghiv@kaba.hu e-mail címre

**A pályázati kérelem letölthető** a <http://kaba.hu/nyomtatvanyok/> menüpontból vagy személyesen átvehető a Kabai Polgármesteri Hivatalban.

Kaba, 2024.12.04.